ফের আবহাওয়ার ভোল বদল, নামবে পারদ

কলকাতা: আবহাওয়ার ( Weather) খামখেয়ালিপনায় নাজেহাল সাধারণ মানুষ। শীতের (Winter) সময় উষ্ণ আবহাওয়া, অকালবৃষ্টি (Rain) আবার কখনও সকালের দিকে হালকা শীতের আমেজ, দুপুরে গরম জামা গায়ে রাখা যাচ্ছে না, রাতে ঠান্ডার শিরশিরানি আমেজ।

ফের তাপমাত্রা কমার পূর্বাভাস দিল আলিপুর আবহাওয়া দফতর (Alipur Weather Office)। কাল থেকে কলকাতার বেশ কিছু জায়গায় আকাশের মুখ ভার থাকলেও হাওয়া অফিস জানিয়েছে বৃষ্টির কোনও সম্ভাবনা নেই।

তবে আলিপুর হাওয়া অফিস জানিয়ে দিয়েছে, এর মধ্যে দক্ষিণবঙ্গ (South Bengal) কিংবা উত্তরে কোথাও বৃষ্টির (Rain) কোনও সম্ভাবনা নেই। দক্ষিণবঙ্গের জেলাগুলিতে আগামী তিন দিন সর্বনিম্ন বা সর্বোচ্চ তাপমাত্রায় তেমন হেরফের হওয়ার সম্ভাবনা নেই। তবে তার পরের দু’দিনে দক্ষিণঙ্গে আবার ২ থেকে ৩ ডিগ্রি সেলসিয়াস পারদ নামতে পারে।

আরও পড়ুন: সেবির সদ্য প্রাক্তন প্রধান মাধবী পুরী বুচের বিরুদ্ধে FIR

৩ মার্চ দক্ষিণবঙ্গের কলকাতা, হাওড়া, হুগলি, উত্তর ২৪ পরগনা, দক্ষিণ ২৪ পরগনা, পূর্ব মেদিনীপুর, পশ্চিম মেদিনীপুর, ঝাড়গ্রাম, পুরুলিয়া, বাঁকুড়া, পূর্ব বর্ধমান, পশ্চিম বর্ধমান, বীরভূম, মুর্শিদাবাদ এবং নদিয়ায় আবহাওয়া শুষ্ক থাকবে। বৃষ্টির সম্ভাবনা নেই। সর্বনিম্ন ও সর্বোচ্চ তাপমাত্রাতেও সেই রকম হেরফের হবে না। আজ কলকাতার আকাশ আংশিক মেঘলা থাকতে পারে বিকেলের দিকে।

আজ শহরের সর্বোচ্চ তাপমাত্রা ঘোরাফেরা করবে ৩৩ ডিগ্রি সেলসিয়াসের আশেপাশে। আজ কলকাতার সর্বনিম্ন তাপমাত্রা থাকতে পারে ২৪ ডিগ্রি সেলসিয়াসের কাছাকাছি, যা স্বাভাবিকের থেকে ৩ ডিগ্রি ওপরে।

উত্তরবঙ্গে দার্জিলিং, জলপাইগুড়ি, কালিম্পং, আলিপুরদুয়ার, কোচবিহার, উত্তর দিনাজপুর, দক্ষিণ দিনজপুর এবং মালদার কোথাও বৃষ্টির সম্ভাবনা নেই।